  Майя Бывальцева 20-тӥ оштолэзе Ижкарысь школаосын 1-4 классын дышетскись пиналъёс понна удмурт кылъя олимпиада ортчоз. Со сярысь Удмуртиысь Калыкъёслэн эшъяськон юртсылэн пресс-службаез ивортэ. Олимпиада «Юный Полиглот – 2019» проект улсын радъяськоз. Ӵектослэн ужпумез – дуннеысь калыкъёслэсь кылъёссэс дышетон мылкыдэз ӝутон. Туэ южтолэзе англи, немец, китай, француз кылъёсъя тодонлыкъёсты эскеронъёс ортчизы ни. Удмурт кылъя олимпиада 15 часын Удмурт кун университетлэн кыкетӥ юртаз ортчоз. Отчы пыриськон понна ӵектослэн бамаз  кулэ. Йылпумъянъёс радъясьёслэн  шараямын луозы. 19-тӥ оштолэзе бигер кылъя олимпиада радъяськоз.  Тодэ вайытом, удмурт дышетскисьёслы проектной офис кылдытӥзы Ижкарысь Кузебай Герд нимо йӧскалык гимназиын. Тегъёс: Ижкар Удмуртия пиналъёс удмуртъёс удмурткыл  